《腊雪健斋方伯诗邀傅方伯邸中共赏倚韵奉答》
明代·陈一松

瑶华纷可折，持向古人看。布地怜三白，赏心同一丹。

预知农望惬，能使客怀宽。莫对伤摇荡，庭中有岁寒。

作者简介：陈一松，字宗岩。海阳人。明世宗嘉靖二十六年（一五四七）进士，选庶吉士。除兵部主事，迁湖广佥事，历官至工部侍郎。有《玉简山堂集》。清光绪《海阳县志》卷三七有传。